Rezumatul Studiului 10 - Unitatea şi refacerea relaţiilor

1. **Refacerea prieteniei. Fapte 15:36-39.**
   * Pavel nu era dispus să-i ofere o a doua şansă lui Marcu, deoarece i-a abandonat în călătoria anterioară. Însă Barnaba, continua să se încreadă în Marcu.
   * Apostolul harului avea nevoie să îşi extindă harul şi asupra celui ce l-a decepţionat.
   * Cu timpul, lucrarea lui Pavel s-a văzut îmbogăţită de lucrarea lui Marcu şi i-a căutat ajutorul şi compania (2 Timotei 4:11).
2. **Refacerea relaţiilor distruse. Filimon 1.**
   * Onisim şi-a abandonat locul de muncă (sclav) luând ceva ce aparţinea angajatorului (stăpânului).
   * Pavel a intervenit ca mediator între aceşti doi oameni. El însuşi era dispus să plătească ceea ce s-a furat. Dar el se încredea în dragostea creştină prin care Filimon avea să îl trateze pe Onisim ca pe un frate (mai mult decât relaţia laborală).
3. **Restaurarea unităţii. 1 Corinteni 3:5-11.**
   * Din sfaturile lui Pavel către Corinteni putem învăţa că:
     + Dumnezeu ne cheamă la cooperare nu la competiţie
     + Nu există daruri mai mici sau mai mari, ci daruri cu diferite scopuri.
     + Nu sunt persoane superioare sau inferioare, ci persoane cu capacităţi diferite.
     + Nu este loc pentru orgoliu sau supraapreciere, deoarece tot meritul îi aparţine lui Dumnezeu.
4. **Refacerea în urma supărării.**
   * **Iertarea. Luca 6:37.**
     + Nu pocăinţa noastră sau mărturisirea noastră ne aduce iertarea, ci moartea lui Isus pe cruce. Mărturisirea este doar mijlocul prin care putem solicita iertarea.
     + Dumnezeu nu ne oferă iertarea deoarece se schimbă atitudinea Sa faţă de noi, ci deoarece se schimbă atitudinea noastră faţă de El. A primi beneficiile iertării divine implică faptul că şi noi trebuie să iertăm altora greşelile (Matei 18:21-35).
     + A-i ierta pe ceilalţi este vital pentru bunăstarea noastră spirituală şi eliberarea celuilalt de sub condamnarea noastră. Elimină ranchiuna noastră faţă de ofensatori, chiar şi atunci când iertarea noastră nu este acceptată de acesta.
   * **Restaurarea. Matei 18:15-17.**
     + Care sunt cei trei paşi pe care Isus ni-i indică în Matei 18:15-17 pentru a ne ajuta să rezolvăm conflictele când alt membru din biserică ne face rău?
     + Aceşti paşi trebuie urmaţi în ordinea indicată. Procesul se încheie atunci când s-a obţinut împăcarea şi s-a restaurat unitatea.